Jesaya 64 | Beibele Inthaneteng | Phetolelo ya Lefase le Lefsa
64 Ge nkabe o ile wa gagola legodimo gore o theoge,+ gore ka baka la gago dithaba di šišinyege,+
2 go etša ge mollo o tšhuma mašašana gomme mollo o bediša meetse, e le gore go tsebatšwe leina la gago manabeng a gago,+ gore ka baka la gago ditšhaba di ferekane!+
3 Ge o be o dira dilo tše di boifišago+ tše re bego re sa di holofela, o ile wa theoga. Dithaba tšona di ile tša šišinyega ka baka la gago.+
4 Ga go yo a kwelego go tloga kgalekgale,+ e bile ga go yo a hlwailego tsebe, le gona ga go leihlo le le ilego la bona Modimo ge e se wena,+ yo a direlago motho yo a dulago a mo letile.+
5 O amogetše yo a hlalalago le yo a dirago go loka,+ bao ba dulago ba go gopola ka go latela ditsela tša gago.+
Bona! Wena o ile wa galefa+ ge re be re dira dibe+—ra di dira ka nako e telele, bjale na re ka phološwa?+
6 Ka moka ga rena re etša motho yo a sa hlwekago gomme ditiro tša rena ka moka tša go loka di etša seaparo seo se aperwego mohlang wa ge motho a bona kgwedi;+ ka moka ga rena re tla pona go etša matlakala,+ diphošo tša rena di tla re tšea bjalo ka ge eka re tšewa ke phefo.+
7 Ga go yo a bitšago leina la gago,+ e bile ga go yo a emago gore a itshwarelele ka wena; ka gobane o re utetše sefahlego sa gago,+ wa dira gore re fedišwe+ ke diphošo tša rena.
8 Wena Jehofa, o Tatago rena.+ Re letsopa+ gomme wena o Mmopi wa rena;+ ka moka ga rena re modiro wa seatla sa gago.+
9 Wena Jehofa, o se ke wa galefa o šoro,+ o se ke wa gopola diphošo tša rena ka mo go sa felego.+ Anke o bone hle: ka moka ga rena re setšhaba sa gago.+
10 Metse ya gago e mekgethwa+ e fetogile lešoka. Tsione+ yona e fetogile lešokašoka gomme Jerusalema e fetogile lešope.+
11 Ntlo ya rena e kgethwa le e botse+ yeo borakgolokhukhu ba rena ba bego ba go tumiša+ go yona e fišitšwe mollong;+ dilo ka moka tša rena tše di rategago+ di šwalalantšwe.
12 Wena Jehofa, na o tla dula o sa re selo ge o bona dilo tše?+ Na o tla dula o homotše gomme wa lesa re hlakišwa o šoro?+
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D23%26Chapter%3D64%26wtlocale%3DSE%26srcid=share⊂ject=Bala Beibele Inthaneteng